ming030890/wiki-yue-high-quality huggingface dataset:
相對論速度

相對論速度（relativistic speed）係指接近光速嘅速度。喺相對論速度下，狹義相對論同古典力學作嘅預測偏差變得相當明顯，所以古典力學唔再能夠做到準確嘅預測。
相對論型粒子

一粒相對論型粒子（英文：relativistic particle）係指一粒以相對論速度（接近光速）郁嘅粒子。
相對速度

兩個觀察者 A 同 B 之間嘅相對速度（粵拼：soeng1 deoi3 cuk1 dou6；英文：relative velocity），係指如果當佢哋其中一個係靜止（用嗰個觀察者做對照點），另外嗰個望落速度會係幾多。
由古典力學嘅角度睇，想像附圖 1 入便  嗰種情況，
有一個人企定定唔郁（），
一個人踩住單車以 5 m/s 咁快嘅速度向右前進（），
又有一架車以 15 m/s 咁快嘅速度向右前進（），
同時三者都冇加速或者減速。根據古典力學，由企响度唔郁嗰個人嘅慣性參考系睇，架車嘅前進速度係 +15 m/s 咁快；但係由踩住單車嗰個人嘅慣性參考系睇，架車嘅前進速度就係 +10 m/s 咁快。
相對音感

相對音感（英文：relative pitch）係指一個人靠留意一個音符同一個「對照用」音符嘅對比嚟估計前者嘅音高。
相對濕度

相對濕度（英文：relative humidity）係指單位體積空氣中，實際水蒸氣嘅分壓同相同溫度同埋體積下水飽和蒸氣壓嘅百分比。佢即係絕對濕度同最高濕度之間嘅比，佢個值顯示水蒸氣嘅飽和度有幾高。喺家陣嘅氣溫之下，空氣裏面嘅水分含量達至飽和，噉相對濕度就係100%。若果空氣嘅相對濕度超過咗100%，水蒸氣一般會凝結出水。隨住溫度升高，空氣可以包含嘅水就越多，換句話講，喺一樣咁多水蒸氣嘅情況下，溫度降低相對濕度就會升高。因此喺提供相對濕度嘅同時亦都要提供溫度嘅數據。通過最高濕度同溫度亦可以計得出露點。
菊池志穗

菊池志穗 ，係日本嘅一個女藝人同埋配音員。
菊池新吉

菊池新吉（1967年4月12號—）係日本足球員，司職守門員，曾經喺1994～1995年間爲日本足球代表隊出場7次。
菊池泉

菊池泉 ，係日本嘅一個女藝人同埋配音員。
菊池由起子

菊池由起子 ，係日本嘅一個女藝人同埋配音員。
菊池正美

菊池正美 ，係日本嘅一個男配音員。

配音作品一覽
呢個表唔完整，歡迎加料。
菊池流帆

菊池流帆（1996年12月9號—）係日本足球員，打後衞位置，效力山口雷法。
菊池風磨

菊池風磨（日文：菊池　風磨／きくち　ふま Kikuchi Fuma，1995年3月7號—）係日本一個男演員，佢係Johnny's事務所（中文：傑尼斯事務所）下面其中一隊偶像組合Sexy Zone嘅成員。
草暖公園

草暖公園（粵拼：cou2 lyun2 gung1 jyun2）係中國廣東省廣州市嘅一間比較出名嘅公園，喺越秀區環市西路差唔多解放北路嗰頭，先賢清真寺同廣州蘭圃北門嘅對面，廣州火車站嘅東邊隔籬。呢間公園喺1987年春天起好，佢重係廣州有史以嚟，第一間有歐陸風格嘅自然園林公園。

名
呢間公園嘅名出喺唐朝嘅詩人——李賀寫嘅《出城寄權璩楊敬之》嘅「草暖雲昏萬里春，宮花拂面送行人。」呢句詩嘅「草暖」呢兩個字嚟做名。

敘述
呢間公園嘅佔地面積係13400㎡，全開放式佈局。入面將花園嘅風貌結合咗城市嘅區街，配合咗園林草地、樹木、花叢同埋建築、噴泉，重結合咗燈光同植物而組成咗幅靚嘅色彩、流暢嘅線條、節奏比較梭符嘅園林式靚景。尤其係公園入面嘅主樓，比較高嘅屋尖完全係映嗮成間公園嘅靚景。喺1987年春開放之後一直到而家俾好多中國人同鬼佬都讚過佢嘅。

2004年底到2011年中暫停開放
内文：廣州地鐵5號綫
喺2004年底為咗畀地鐵快啲開通5號綫嘅關係先至將間公園閂門，直到2010年7月先至按返之前原嚟嘅樣嚟起，直到2011年5月份先至重新開放。

2017年12月15號暫停開放
内文：廣州地鐵11號綫
喺2017年12月15號，為咗畀地鐵快啲開通11號綫嘅關係先至將間公園閂門。期間重喺2018年3月19號開挖，將公園近住馬路嗰一大堆地皮改成巴士總站。
草屯

草屯係中華民國臺灣南投縣一鎮，面積104平方公里，人口10萬。
草書

漢字好多時都好多筆劃，吓吓要寫晒成隻漢字好嘥時間，所以漢朝嗰陣嘅人已經有一種做法，就係寫漢字嗰時簡化啲潦草啲，用少啲筆劃嚟寫，噉就可以寫得快啲，形成咗所謂嘅草書同簡筆字。
順帶一提，草書呢種做法，可以算係早期嘅漢字速記。
明 祝允明 行草書歸田賦
草木克洋

草木克洋（1962年4月12號—）係日本足球員，司職前鋒，曾經喺1988年爲日本足球代表隊出場2次。
草堂北路站

草堂北路站係中華人民共和國成都地鐵4號綫一個地下鐵站，喺青羊區清江東路，2015年12月26號啟用。
草山

草山（Grassy Hill），香港一山，山高六百四十六米，喺新界中部，城門郊野公園近鉛礦坳，為荃灣區、沙田區同大埔區天然分界線。草山之東北方係大埔滘自然護理區，西南方為城門水塘。麥理浩徑第七段經山頂，有車路向南前往針山。
草帽

草帽，帽一種，用草織成。至於用乜嘢草織，就視乎當地作物。草帽係現成天然物料織，成本細，可以防曬，以免日光直射中暑。為此草帽有闊邊，日光底下做嘢都好啲。草帽較為粗氣，會覺得涼啲。
本來草帽係勞動用嘅帽，後尾都當成時尚，甚至用來配時裝。
草彅剛

草彅剛（1974年7月9號—）係日本嘅一個男藝人同埋演員，前組合SMAP成員之一。
草嬰

草嬰（1923年3月23號—2015年10月24號），原名盛峻峰，係俄羅斯文學翻譯家。

簡歷
生於寧波鎮海縣（今鎮海區），讀於上海雷士德工學院附中、松江中學、同江蘇南通農學院。1941年開始為《時代》、《蘇聯文藝》等刊物翻譯。
1956年，喺上海作家協會專職從事蘇聯文學翻譯，主要翻譯列夫·托爾斯泰、萊蒙托夫、肖洛霍夫諸家名作。
1960年，54歲起開始翻譯《托爾斯泰小說全集》，共計12卷、400萬字。1960年，中蘇關係破裂，草嬰被迫接受「教育」。
文革期間，肖洛霍夫被定性為「蘇聯修正主義文藝鼻祖」，《靜靜的頓河》、《一個人的遭遇》都成為咗「修正主義嘅大毒草」。草嬰受到迫害。1969年夏天，患有胃出血，五日五夜水都冇滴，胃被切去咗四分之三。1975年冬天，被要求扛100斤重嘅水泥，結果十二節胸椎壓縮性骨折。得唔到治療，最後喺硬木板上，躺咗近半年。
1987年喺莫斯科國際翻譯大會上榮獲高爾基文學獎。
先後擔任中國翻譯工作者協會副會長，上海市翻譯家協會會長，中國作家協會上海分會副主席等職務。並喺華東師範大學同廈門大學嘅兼職教授。
草嬰喺2015年10月24號病逝，享壽93歲。
臥蠶

臥蠶係人面嘅一個部位，近住眼嘅下邊，貼住下眼睫毛、外型係幼長嘅橢圓形，有少少突起，約莫闊2到4毫米，臥蠶下面係眼袋，所以容易搞亂兩者。
臥龍傳

臥龍傳（日文名臥竜伝－三国制覇の計）係日本NEO･GETEN（ホクショー）公司製作嘅電腦遊戲，響PC9801同DOS上面行，及後亦都可以微窗視窗系統下玩。遊戲取材自中國三國時代，係種策略遊戲。1995年，台灣松崗公司將佢譯成中文，叫臥龍傳。
玩家會扮演三國時其中一方軍師，目標係一統天下。
遊戲優點係容量唔大，只有3MB，但能夠實現即時制戰略同戰鬥。畫面雖然講唔上華麗，但非常細緻，裏面大小城池，關卡，山川等都非常仔細。
臥龍崗

臥龍崗（Wollongong）係澳洲新南威爾士第三大城，亦係全國第十大城，人口約莫29萬。

名
呢笪地方無統一中文譯名，臺灣比較多用臥龍崗，中國大陸比較多用伍倫貢，香港就兩者都有人用。而當地唐人除咗有用呢兩個名，另外亦有用五龍崗，同埋比較貼近粵音嘅烏龍港。
臥龍崗大學

臥龍崗大學（University of Wollongong）又譯伍倫貢大學，係澳洲一間公共研究型大學，位於新南威爾士州，雪梨以南大約80公里嘅臥龍崗市。
臥龍區

臥龍區係中國河南南陽一個市轄區，總面積1007平方公里，人口80萬。
臥虎藏龍

《臥虎藏龍》（英文：Crouching Tiger, Hidden Dragon）係套2000年上畫嘅華語電影，由兩岸三地同美國合拍，由李安執導，周潤發、楊紫瓊、章子怡、張震主演。套戲代表臺灣攞到第73屆奧斯卡最佳外語片獎，亦係第20屆香港電影金像獎最佳電影。
呢套戲喺2016年推出續集《臥虎藏龍：青冥寶劍》。
石屏

石屏係中國雲南紅河一個縣，總面積3090平方公里，人口30萬。
石山街

石山街（英文：Rock Hill Street）係香港堅尼地城一條馬路，由山市街同桃李臺交界開始，去到士美菲路。
石山

石山（Quarry Hill，又叫採石山）係香港九龍何文田東面一座山，今日已經被睇成係何文田一部分。有何文田上配水庫同何文田邨。
石岩街道

石岩係中國廣東深圳寶安區下邊嘅一個街道，叫石岩街道，下轄21個社區。
石峰區

石峰區係中國湖南株洲一個市轄區，總面積166平方公里，人口25萬。
石岡區

石岡區（粵拼：sek6 gong1 keoi1）係臺灣臺中嘅一個市轄區。
莉莉安

《莉莉安》係由宋冬野填詞、作曲同演唱，韋偉編曲同監製。呢隻歌收錄喺《安和橋北》專輯入面。

簡介
呢隻歌係講緊一個有精神病嘅人背後嘅故事。
莉亞當

莉亞當（Jutta Leerdam，1998年12月30號—）係荷蘭一位女速度溜冰運動員，2022年冬季奧林匹克運動會女子速度溜冰1000米銀牌得主。2019年佢畀男性雜誌FHM選做「年度最靚女運動員」，又畀個稱號佢叫「荷蘭最靚囉柚」。
莉莉·波特

莉莉·波特（英文：Lily Potter，1960年1月30號－1981年10月31號），佢係英國作家J·K·羅琳嘅奇幻小說《哈利波特》系列入面嘅人物。佢係詹姆·波特嘅老婆同哈利·波特阿媽，佢老公係天狼星·布萊克嘅老死。佢同詹姆·波特兩公婆喺《哈利波特》系列第一集開始之前就已經死咗，所以只會以回憶、魔法映像等等嘅形式出現喺故事入面。
莆田系

莆田系（粵拼：pou4 tin4 hai6）係中國大陸對於私人成立嘅大型民營醫藥體系機構嘅稱呼，亦係民營醫療產業嘅總稱，性質類似私家醫院噉，不過規模冇正規嘅大醫院咁大。由於呢啲機構唔屬公家，所以一般唔接受政府補貼。喺嗰度睇病嘅費用，大多數要自己畀。
呢啲醫院同資本主義一樣，都係照顧有錢人，睇唔起窮人家，佢啲錢同人力主要出自福建莆田秀嶼區東莊鎮一帶。
結他手

結他手 包括喺樂隊入邊彈結他，同埋用結他獨奏嘅音樂家，無論用電結他，頂係用木結他，都可以叫做結他手。

分類
結他手有職業結他手同業餘結他手嘅區分。
結他可以彈到各種風格嘅音樂，噉又可以用音樂風格來對結他手進行分類，比如話彈爵士樂比較多比較叻嘅叫爵士結他手，彈古典曲嘅又叫古典結他手等。
結他手喺流行樂隊同搖滾樂隊入邊，可以擔任節奏伴奏，就做節奏結他手，又可以彈奏旋律嘅部份，叫做主音結他手，或者旋律結他手。
結合律

結合律係二元運算嘅其中一個屬性，指運算數嘅次序固定嘅情況入面，運算先後點排都好，都唔會影響結果。譬如：
結合劑

結合劑（binding agent）係指令到一柞物料能夠結合成一嚿唔散開嘅物料。
結合同分離郁動

結合同分離郁動係樂理上有關相鄰音符之間嘅關係嘅概念。結合（conjunct / step）係指相鄰嗰兩個音符喺音級上都係相鄰，否則嗰兩個音符就算係分離（disjunct / skip）。
結名美月

結名美月 ，係日本嘅一個配音員。

配音作品一覽
呢個表唔完整，歡迎加料。
結單

結單（英文：statement）係單一種，公司提醒長期顧客，人客戶口錢銀總數同各項收支，入幾多，欠幾多，收費利息等等，等顧客清楚或定時交錢等。因爲通常一個月一次，所以又叫月結單，亦有啲節省開支，會兩三個月一次。
現今銀行好多時用月結單，代替銀行簿。
菅又哲男

菅又哲男（1957年11月29號—）係日本足球員，司職後衞，曾經喺1978～1984年間爲日本足球代表隊出場23次。
菅原智

菅原智（1976年6月3號—）係日本足球員，司職中場，效力過東京綠茵，Santos FC，及神戶勝利船。
菅原正志

菅原正志 ，係日本嘅一個男配音員。

配音作品一覽
呢個表唔完整，歡迎加料。
菅原祥子

菅原祥子 ，係日本嘅一個女藝人同埋配音員。
菅和範

菅和範（1985年11月11號—）係日本足球員，司職中場，效力栃木SC。
菅原慎介

菅原慎介 ，係日本嘅一個男配音員。

配音作品一覽
呢個表唔完整，歡迎加料。
菅原由勢

菅原由勢（2000年6月28號—）係日本足球員，打後衞位置，效力名古屋鯨魚。
菅原美希

菅原美希係日本足球員，踢中場，曾經喺1998年為日本女子足球代表隊出場7次，入咗2球。
習得次序

習得次序（粵拼：zaap6 dak1 ci3 zeoi6；英文：order of acquisition）係語言習得嘅一個概念，指緊一個人學一隻語言嗰時，硬係傾向會以某個特定嘅次序嚟學識隻語言嘅文法嘅唔同部份。

概論
睇埋：語言習得
喺 1970 年代嗰陣，有語言學家搵咗幾個以英文做 L1 嘅細路返嚟研究，想分析吓佢哋學英文嗰時係咪「硬係會以某啲次序學識英文嘅唔同文法特徵」，佢發覺班細路學英文嗰啲構詞形態素嗰陣，實係會跟以下噉嘅次序：
首先會學識進行式 -ing；
跟住學識 in（裏面）同 on（上面）呢兩隻介詞；
跟住學識表達眾數嘅詞形變化；
跟住學識唔跟規律（唔係就噉加 -ed）嘅過去式；
跟住學識擁有式嘅 's；
... 等，呢度唔列晒出嚟。
打後嘅研究仲有將習得次序嘅概念廣義化，研究形態素以外嘅語言元件嘅習得次序、英文以外嘅語言嘅習得次序、同埋係學 L2 嗰陣嘅習得次序。
學 L2 嗰陣啲習得次序被指係會受到 L1 影響。
習志野

習志野係日本千葉縣一市，人口約莫17萬。
習慣化

習慣化（粵音：zaap6 gwaan3 faa3 | 英文：habituation）喺行為科學上係指如果某個刺激對一隻生物嚟講係無關痛癢嘅話，隻生物會學識慢慢噉愈嚟愈唔使對個刺激有反應。
習慣法

習慣法（英文：customary law），喺法律度係指喺特定社會環境之下，可以被客觀辨認出來嘅、已經建立咗嘅行為模式。一般來講，習慣法存在嘅環境有以下特徵：
可以觀察到一定嘅法律實踐
相關當事人認為佢具有法律效力

香港
喺香港，習慣法係源自1843年嘅「大清律例」同傳統習俗，經修訂後實行。
根據1910年通過嘅「新界條例」，除咗部份同香港成文法例有衝突嘅條文之外，喺新界鄉村度可以按清朝律法同習俗去辦事，例如承繼財產、丁權等。條例亦訂明，有關土地嘅傳受，祗有男性先可以承繼，而女性就要得到遺囑同土地承辦書嘅授權至得。
習包子事件

習包子事件，係2013年12月28號，中共中央總書記習近平到北京月壇北街慶豐包子舖（中文：慶豐包子舖）食包嘅事件。呢次事件畀習近平嘅團隊安排由媒體傳播，再由中國官媒轉載，從而引發咗社會嘅關注。
2013年12月28號上晝六點，北京月壇慶豐包子舖門口輔路嘅停車收費員易昌榮接到交管部門嘅電話，被告知中午需要保留幾個停車位。中午12點15分，易昌榮被明確通知呢個人係個領導，要求佢睇住個車位。嗰日上晝，習近平先後喺京橋熱電有限公司同海澱區四季青敬老院視察，之後去咗月壇。
中午12點20分，習近平喺中共中央辦公廳副主任、總書記辦公室主任丁薛祥嘅陪伴下，著住深色風褸同西裝，入面著住一件黑冷衫，走入慶豐包子舖，同普通群眾一齊排隊、點餐、畀錢、食飯，受到驚喜嘅群眾熱烈歡迎。習近平點咗六個（二兩）豬肉大蔥餡嘅包、一碗炒肝、一份芥菜，一共用咗人民幣廿一蚊。點餐之後，習近平自己攞餐盤搵到空位坐低，又同周圍群眾解釋話：「今日我哋去外地調研晏咗，所以順便嚟呢道食中午飯。」食飯嘅廿分鐘期間，習近平不斷同旁邊嘅店員同顧客傾計，邊食邊笑住講：「包好好食，衛生都非常乾淨，一定要重視食品安全。」又同周圍群眾握手、合照。習近平將所有菜都食完之後坐麵包車走人，臨走前微笑住向店入面嘅群眾揮手。成個過程冇交通管制。
雖然食包事件體現咗習近平啱啱上台嗰陣嘅親民形像，不過亦有新聞媒體報道，呢件事係經過精心策劃嘅表演。例如包子鋪門口嘅停車收費員早就畀人通知中午要保留停車位。
習慣

喺日常用語當中，習慣（粵拼：zaap6 gwaan3）大致係指一啲「周時做完又做，好多時唔覺意做咗」嘅行為；而喺嚴謹啲嘅行為科學上，習慣就可以大致定義做「一個人唔使點諗就重複噉做出嚟嘅行為」。
習慣呢個概念引起咗唔少行為科學同社會科學工作者嘅關注：事實表明，習慣能夠對好多重要嘢產生巨大影響－例如啲人之所以會肥，好多時係因為佢哋成日習慣噉去搵零食嚟食，而肥會提升好多嚴重健康問題出現嘅機率；而且事實亦表明，習慣要變一啲都唔容易。因為噉，有唔少行為科學同相關領域嘅工作者－包括市場學、醫療健康以至遊戲設計呀噉－都有留意習慣相關嘅行為研究。

定義
睇埋：學習、雙重過程理論同記憶
喺廿一世紀初嘅行為科學上，習慣嘅定義有些少含糊，當中喺 1903 年就有心理學家噉樣定義習慣呢隻詞:p. 1：
「
粵文翻譯：習慣，由心理學嘅角度睇，（係）一種大致固定嘅諗嘢... 或者感受嘢嘅方式，學習自打前心靈體驗嘅重複。

」
習慣呢個概念可以用雙重過程理論嚟諗：根據雙重過程理論，人腦有兩大系統負責做決策同推理功能－
第一型過程（快、自動化、無意識）同
第二型過程（慢、要特登諗先做到、有意識）
學習嘅過程可以局部想像成「由第二型變第一型」嘅過程：想像家陣個人學踩單車；實際經驗表明，佢初頭嗰陣硬係要有意、慢慢噉諗「隻腳板要踩邊個位」或者「手要揸手柄邊個位」等嘅資訊；但隨住佢踩得愈嚟愈熟，佢開始唔使諗就做到呢啲嘢（同時開始唔會諗第啲動作）；學做第啲動作嗰時都係噉－開頭嗰陣要有意識諗想做嘅動作，做到咁上下就變咗「自動波」，唔使諗都能夠正確做出個動作。呢種噉嘅過程係學習嘅必要一環。
有咗呢個概念，習慣就可以想像成一種行為，即係:p. 1
「由時間地點等嘅情境觸發引起嘅『自動波』（第一型）行為。」
又或者可以將習慣想像成一樣存在喺記憶入便嘅認知結構，即係
「一啲基於記憶嘅傾向，令到個人一遇到情境觸發就自動噉做出特定嘅行為。」
想像有個人晚晚臨瞓前都會刷牙：佢好細個嗰陣，阿爸阿媽已經教佢要晚晚臨瞓前刷牙；佢初頭唔識刷，要阿爸阿媽提佢先記得要臨瞓前刷牙；不過，佢畀阿爸阿媽教到咁上下，就開始晚晚臨瞓前就自動自覺噉去刷牙；佢呢種行為唔淨只「自動波」，仲係定時定候由時間地點（臨瞓前）引起嘅－呢個人算係「習慣咗臨瞓前刷牙」。

形成
有個人喺度食雪糕－「一路做第啲嘢一路食嘢」呢種無意識噉做又帶嚟快感嘅行為，好易變成習慣。
睇埋：聯想式學習、心理犒賞、啟發法同內隱知識
有唔少社科研究都有興趣分析習慣。例如市場學就成日都想達致「要令啲消費者習慣噉消費樣產品」－喺 2009 年有市場學家喺戲院做研究，發覺冇買開（冇習慣）爆谷嘅消費者買爆谷嘅機率明顯受爆谷嘅味道影響，但有買開（有習慣）爆谷嘅消費者就比較傾向「啲爆谷唔好食都照買」－如果啲客慣咗買爆谷，賣爆谷嘅人就可以降低爆谷品質同時賺嘅利潤不變。
噉即係話，社科研究者會想問以下嘅問題：
「
習慣呢家嘢係點形成嘅呢？
」
一般認為，習慣形成主要有三大部份:p. 7：
某個一而再再而三噉出現嘅情境觸發:p 1；
要重複嗰樣行為；同埋
行為達致嘅犒賞（簡化講即係能夠帶嚟快感）；
舉個具體例子，有行為科學研究者指，啲人會肥好多時係因為佢哋習慣咗得閒就去搵小食：想像有個人，佢喺屋企一覺得悶或者攰（一而再再而三噉出現嘅情境觸發）嗰陣就會想搵快感；對佢嚟講，搵快感最方便嘅方法係走去櫃度攞薯片或者曲奇餅等嘅嘢嚟食（要重複嗰樣行為），而佢每次做出呢樣行為，就會得到「食到好味嘅嘢」嘅快感（犒賞）；因為呢樣行為帶嚟快感，佢會有動力重複噉做，重複咗好多次後就變咗「自動波」，令佢慣咗喺屋企一覺得悶或者攰就會走去個櫃度搵小食－如是者就愈食愈肥。

改變
内文：行為改變理論
睇埋：態度同量化自我
好多行為科學相關工作者都想改變啲人嘅習慣：市場學工作者會想「改變啲消費者嘅習慣，令佢哋由買開第間公司嘅產品，變成買我哋嘅產品」，而醫療健康方面嘅工作者又會（例如）想改變啲人定時定候就去搵零食嘅習慣，用嚟幫人減肥。
不過事實表明，習慣唔易改變—習慣一形成咗，人個腦入面有會有咗穩定（難變）嘅記憶痕跡，就算個人有意圖想改變，都未必會改變得到。例如廿一世紀初嘅唔少能源研究者都致力研究點樣改變人嘅用電行為，發覺啲人參與節能計劃嗰陣成日都係初頭就有興致，但做做吓就虎頭蛇尾，做返打前嗰啲（嘥電力嘅）習慣行為；又例如係有研究發現，啲人就算成功戒煙都好，有大約七成嘅人會喺一年內食返煙。因為噉，唔少經濟學、市場學同心理學等領域嘅工作者都想知，點先可以有效噉改變人類嘅行為。
要改變習慣，可以有幾種方法：
自我控制：定時提醒啲人施展自控，不過呢種方法喺個人攰或者分咗心嗰陣會冇咁有效；
改變環境：習慣係由時地等嘅環境刺激引起嘅，所以環境改變（例如搬屋）可以令啲習慣跟住起變化。
犒賞移除：即係移走習慣行為帶嚟嘅快感，例如如果要改變自己「成日不自覺走去搵零食」嘅習慣，大可以索性唔畀自己喺屋企儲住啲零食。
態度：大致上可以想像成一個人對某樣嘢有咩評價或者感受；研究指，態度改變能夠引起習慣改變，但係效果唔算好勁，不過如果一樣行為仲未成為習慣（仲未太過自動波），態度就能夠引起比較明顯嘅行為改變，而且態度亦可以引致習慣形成。
... 呀噉。

應用
一個人腦由左邊睇嘅樣；紅色嗰橛就係前額皮層。
睇埋：行為科學同心理干預
行為經濟學：睇埋輕推理論－輕推理論講嘅「輕推」可以運用啲人嘅習慣行為。
市場學：可以睇埋顧客終生價值同品牌忠誠度等嘅概念－呢啲概念都係講「想啲客時常返嚟買我哋嘅產品」。
遊戲設計：一位遊戲設計師通常想自己設計嘅遊戲會令玩家習慣日日都玩。睇埋強迫循環。
預防醫學：某啲習慣（例如習慣成日搵薯片食）對健康有負面影響。
犯罪行為
精神醫學
習李體制

習李體制係中國共產黨嘅中央第五代政治體制，「習」指習近平，「李」指李克強。習近平接替胡錦濤做中共中央總書記，李克強接替溫家寶做國務院總理，成為第五代領導集體嘅領軍核心人物所以叫做「習李體制」。
習近平喺中共十七屆五中全會上面被增補做中共中央軍事委員會副主席，沿襲胡錦濤嘅接班方式，李克強就做中華人民共和國國務院黨組副書記、中央財經領導小組成員，又負責政府多項重要工作；加埋兩個領導人外訪嘅規格都達到國家元首同政府首腦級數，所以通常媒體猜測「習李」接棒「胡溫」基本無懸念。
2012年11月15日中共十八屆一中全會，習近平當選中共中央總書記、中央政治局常委（排名第一），李克強再入選中央政治局常委（排名第二），標誌住「習李體制」正式形成。
中共第十八屆中央政治局常務委員會委員人數精簡做七個，其他五個按次序排列分別係：張德江、俞正聲、劉雲山、王岐山同張高麗。根據退休年齡限制，如無意外，只有習李二人可以喺2017年中共十九大連任政治局常委。
蕉葉飯

蕉葉飯係南亞一種飯，起源自南印度，用芭蕉葉裝住煮好嘅飯，上面再配其他餸，傳統上唔用餐具，用右手食。
蕉葉飯亦都可以喺馬來西亞同星加坡搵到。
蕉門站

金洲站喺4號綫規劃時期嗌過蕉門站。
蕉門Jiaomen






廣州地鐵4號綫南沙客運港　◄金洲 （2km） （3km）黃閣►　黃村
蕉門站（粵拼：ziu1 mun4 zaam6；英文：Jiaomen Station），規劃嗌過金洲站（gam1 zau1 zaam6；Jinzhou Station），係廣州地鐵4號綫嘅車站，2007年6月28號開始營運，位置喺南沙區黃閣鎮東海村鳳凰大道同銀華街嘅交界東南邊。
佢亦係廣州地鐵嘅其一高架站。

外觀
從出面睇蕉門站個樣
同其它嘅4號綫嘅高架站一樣，外觀好似圓柱體噉，但有個地方唔似圓柱體，就喺最頂嘅光棚，表面線條唔平滑，而且車站嘅出面都冇大隻字印住個站名響度。

樓層
呢個站有三層樓嘅地上室。其中地面係車站嘅設備同公路，地上二樓係站廳，地上三樓係4號綫月台。車站冇休息室，但廁所喺地面嘅免費區入面，未同站廳連埋一齊。

站廳
蕉門站嘅收費區喺站廳嘅中間，兩邊就係出入口。收費區有扶手電梯同樓梯、專用𨋢往返月台。

月台
呢個站有2個側式月台，喺南沙區黃閣鎮嘅鳳凰大道上空。

商舖同自助服務
而家蕉門站入面冇鋪頭，凈係得2台自助服務設施畀乘客用，包括1台自動販賣機同埋1台可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引嘅機。
自助服務
自動販賣機
M-Touch地鐵資料查詢

出入口
蕉門站冚唪唥嘅出入口A出入口A出入口 B出入口B出入口
呢個站一共有2個出入口，分別係A同B。

4號綫
呢個站最先喺2003年嘅地鐵方案入面出現，話係3號綫嘅總站。但後嚟嘅局部修改方案入面改成4號綫嘅車站重延長至南沙一帶，位置同而家差唔多，但嗰時呢個站叫「金洲站」，而呢個站東南邊嘅終點係「沖尾站」，車站開工之後先至改成而家「蕉門站」嘅名。

18號綫
呢個站雖然喺2017年編制嘅15號綫規劃入面出現，但同年重未審批入國家發改委。後嚟南沙區人民政府因為考慮到4號綫南延段（南沙客運港⇄金洲）喺同年12月28號開通嘅關係，加上18號綫已經審批通過兼準備喐手起而決定喺橫瀝站起條聯絡支綫到呢個站為止，方便同4號綫轉乘。將來決定摱返畀15號綫營運。

施工
到咗2004年4月25號，車站正式俾發改委批准，話可以起得，2006年初正式開始喐手起，用咗半年時間起好。

通車
2006年12月30號，4號綫嘅南延段開通咗之後，車站正式開放。

利用狀況
呢個站喺南沙自貿區中心西邊，附近好多住宅同事業單位，隔籬就係廣州外國語學校同南沙區兒童公園，所以日日都有好多人上落，客流大多數係上落班啲人流。雖然車站唔喺南沙區中心地帶，但車站隔籬嘅巴士站可以去到十九涌、百萬葵園、大崗、南沙濕地公園、南沙客運港、南沙天后宮、龍穴島等地，所以吸引好多乘客嚟呢個站轉巴士。
蕎頭

蕎頭（粵拼：kiu4 tau4）係蔥屬嘅草本植物，喺柬埔寨、越南、日本、美國、老撾同中國大陸嘅長江及以南各省區都可以搵到。

樣
莖似葱，塊莖似蒜頭。

用途
蕎頭可以做藥同餸。華人多數會將塊莖醃咗佢，亦係粵菜酒樓常見嘅前菜。

有關嘅書
吳雪月著 (2006年)。《台灣新野菜主義》。天下遠見。
《台灣蔬果實用百科第一輯》，薛聰賢 著，薛聰賢出版社，2001年，ISDN:957-97452-1-8
蕎麥

蕎麥（蕎讀橋），又寫荍麥，係草一種，屬五穀一類。佢嘅桿係紅紅地，兩三呎高，花白，葉係心形三尖，一尖對出，另外兩尖稍圓，指向底部。蕎麥唔似其他穀類，佢唔係禾本科，而係雙子葉植物，花係有蜜。蕎麥係畀人當食糧。蕎麥有幾個品種，散佈歐亞大陸同北美。
蕎麥中意涼啲地方，所以喺高山或者北方特別易種。唔中意浸水，地要疏水。唔要地沃，要地貧，氮肥一多，就唔易開花。最好多啲嘢同佢傳花紛。
蕎麥原本係野生，後尾中國雲南一帶，啲人將種佢做糧。呢個方法，之後散去吐蕃同中亞地方，再散世界其他地方。
蕙荃體育館

蕙荃體育館，香港室內體育館之一，喺荃灣廟崗街六號，英文叫Wai Tsuen Sports Centre。行政上歸荃灣區。設施有籃球場、排球場、羽毛球場、壁球場、乒乓球檯、活動室、健身室。
蕉鵑

蕉鵑係一類雀，生物學分類叫蕉鵑科（學名：Musophagidae），亦係鳥綱蕉鵑目（學名：	Musophagiformes）唯一嘅科，下有5個屬。
蕓薹屬

蕓薹屬（粵拼：wan4 toi4 suk6；學名：Brassica）係十字花科嘅一個屬，常見品種有蕓薹、油菜、芥菜、甘藍。
蕎麥麪

蕎麥麪係種日本麪，主要用到蕎麥去整，色水比較深，常見食法包括冷麪同湯麪。
蕓薹

蕓薹（粵拼：wan4 toi4；學名：Brassica rapa）係十字花科蕓薹屬嘅草本植物，有好多唔同變種，入面唔少都係常見菜蔬，譬如大白菜、小白菜、菜心、大頭菜。
蔣浩鈴

蔣浩鈴（Abby Chong，1993年8月6號—）係香港時裝模特兒，18歲入行，屬M Square模特兒公司，做名模Cara G.師妹。

簡歷
蔣浩鈴喺18歲行街嗰陣畀模特兒公司睇中，因為發現個職員係家姐朋友，所以就去面試簽約，到2015年中正式做全職模特兒。之後佢畀公司安排到意大利米蘭生活兩個月同試鏡，結果成功攞到米蘭同杜拜時裝周行騷嘅機會。
蔣浩鈴喺2017年亦幫viuTV做節目《小城光影》其中一位主持。
蔣璐霞

蔣璐霞（英文：Jiang Luxia，1986年12月25號—）係中國大陸女演員，內蒙古通遼人，2009年出道。2018年佢憑中港合拍電影《紅海行動》演出角色「佟莉」，獲提名競逐第38屆香港電影金像獎「最佳女配角」。
蔣琬

蔣琬（？—246年），字公琰。荊州零陵人，係三國時蜀漢嘅大臣。234年丞相諸葛亮過身，佢俾劉禪任命做咗大將軍、大司馬同益州刺史，封安陽亭侯。
蔣祖曼

蔣祖曼（英文：Joman Chiang Jo-man，1985年5月26號—），香港女演員，曾經係香港電視網絡合約藝員，被稱為「獨立電影女皇」，2022年1月做咗無綫電視經理人合約藝員。

舞台劇
2012年 W創作社（中文：W創作社）《紅海人。藍海戰（中文：紅海人。藍海戰）》(劇協最佳女配角提名）
2011年 糊塗戲班 《火星人rerun》
2011年 騎士創作《江戶無雙》
2011年 同流《關‧愛》
2011年 Loft Stage《Merry x'mas my love》
2011年 700《Reason to be pretty》(劇協最佳女主角提名）
2010年 糊塗戲班 《火星人first run》
蔣緯國

蔣緯國（1916年10月6號—1997年9月22號），字建鎬，一字存東，號念堂，係蔣中正養子，中華民國軍事同政治人。佢係中華民國陸軍二級上將，裝甲兵科。佢嘅生父係戴傳賢，生母係日本人重松金子，生於日本東京，籍貫浙江奉化。佢早年被送去納粹德國學軍事，學到新式戰法，之後去美國留學。佢參與過抗日戰爭同國共內戰，1949年隨國民黨搬去臺灣，往後長期任職中華民國國軍。佢亦擔任過中國美生總會（中文：中國美生總會）嘅會長。

屋企
蔣緯國響1944年曾經同大華紗廠老細石鳳翔個女石靜宜結婚，但石靜宜響1953年因為難產而死。因為石靜宜已經流產咗九次，所以有人懷疑佢嘅死同蔣中正有關，但呢個講法未證實。
1957年，蔣緯國同中德混血兒邱如雪響日本結婚，生咗一個仔蔣孝剛，但係生咗個仔冇耐兩個人就分開住，邱如雪帶埋個仔去美國，而蔣緯國就留響台灣。
蔣萬安

蔣萬安（1978年12月26號—）原名章萬安，台灣政治人物，係蔣經國個孫，蔣孝嚴個仔，係現任立法委員（台北市第三選區）、國民黨立院黨團書記長同中常委，做過國民黨智庫董事同埋立法院社福衛環召委，有美國律師執照。

經歷
蔣萬安原本叫章萬安，響台北市出世，係蔣孝嚴唯一嘅仔，而佢自稱個名「萬安」係由佢爺爺蔣經國改嘅，響2005年先至改返名叫蔣萬安。佢響臺北市立建國高級中學同埋國立政治大學畢業，後嚟出外國讀書，攻讀美國賓夕凡尼亞大學法律博士同埋法學碩士，成功畢業之後響加利福尼亞州做持牌律師，重響2011年同人響三藩市開事務所叫萬澤國際法律事務所。但係響2015年佢突然宣佈參選臺北市第三選舉區，重放棄埋美國綠卡。佢以55.376%得票率贏咗羅淑蕾嘅44.624%成功當選，由於佢老豆蔣孝嚴響2010年、響同一個選區，輸咗畀羅淑蕾，所以爾次選舉畀人叫做「王子復仇記」。
2020年中華民國立法委員選舉，佢響同一個選區爭取連任，點知對手、民進黨「新人」吳怡農竟然係個靚仔（就連蔣萬安同佢太太石舫亘都話吳怡農好靚仔），所以蔣萬安又一次爆紅，重畀人話佢有連任危機。不過到最後，蔣萬安都係以一萬票左右贏咗吳怡農。兩個人爾次對決就畀人叫做「雙帥對決」。
蔣肇聰

蔣肇聰（1842年11月10號—1895年8月24號），字肅菴，細名明火，花名「埠頭黃鱔」，係中華民國前總統蔣中正嘅老豆。響老豆蔣斯千死咗之後，佢接手家業（賣鹽業）。因為佢好醒同埋好圓滑，所以佢幫屋企搵咗好多錢，重打好咗好多關係，為蔣中正第日嘅從政之路打咗一個好重要嘅基礎。
胃病

胃病泛指喺個胃度嘅病。胃病主要病徵就係胃嗰處唔舒服，痛。
胃

胃係人同脊椎動物嘅主要消化器官之一，連接食道同十二指腸，亦係中醫理論中「五臟六腑」入面「六腑」之一。
胃入面嘅消化液稱為「胃液」，包括胃酸同多種消化酶。主要由鹽酸同氯化鈉、氯化鉀組成，酸鹼度1.8左右。胃係人體入邊酸性最強嘅環境之一。胃入面嘅消化酶主要係胃蛋白酶，佢可以將大分子嘅蛋白質轉變成多肽。
胃泌素

胃泌素係胃部分泌嘅一種肽類荷爾蒙，主要功能係刺激胃酸分泌，以利於胃蛋白酶嘅活化。佢分泌嘅位置響胃同埋十二指腸。
胃口

胃口（粵拼：wai6 hau2，英文：Appetite）係指一個人想食嘢嘅感覺，有陣時係因為肚餓而造成，或者有啲好吸引人嘅嘢食嗰陣都可能令人喺唔肚餓嗰陣仍然有胃口。胃口可以調節能量嘅攝取，維持身體代謝要嘅能量，而調節嘅方式係透過消化道、脂肪組織同埋個腦嘅相互作用嚟調節。
胃宿

胃宿，來自敦煌莫高窟古卷星圖。
冑宿（Stomach）係廿八宿之一，西方白虎七宿第三宿。
冑宿有星官7個，分別係冑、大陵、積尸、天船、積水、天廩同埋天囷。
胂

胂（讀腎或信；Arsine）係砷化氫之衍生物，由烴基代氫而成，係種有機化合物。砷化氫係一砷化三氫，符號AsH₃。胂式係xRₓ﹣AsH₃₋ₓ。胂內砷之氧化態爲三。
如甲胂，就係CH₃-AsH₂，二氯化甲胂CH₃-AsCl₂。
英文Arsine係砷化氫，亦或代表胂。
胃仙U

胃仙U（英文：Weisen-U），中國大陸非珠三角地區又名維仙優（簡化字：维仙优），係日本滋賀縣製藥出嘅一隻胃藥藥丸，標榜有醫胃潰瘍、十二指腸潰瘍同胃酸過多嘅功效，有效成份包括氯化甲硫氨基酸、氫氧化鋁同氫氧化鎂。呢隻藥膏主要喺港澳、臺灣、中國大陸、星馬賣。
廣東嘅珠三角地區喺1990年代中葉，因為電視廣告成日賣呢種藥而出名，之後一直傳遍成個中國大陸。2000年，廠商為咗遵循中華人民共和國衛生部嘅藥品監督管理規定，先至將藥品改名做「維仙優」，但港澳同珠三角地區賣嘅「胃仙U」一直廣為人知而未改名。
蘇玉華

蘇玉華（Louisa So，1968年1月16號—）係香港女演員。佢喺香港出世，1989年用舞台劇演員身份出道，1994年加入無綫電視，演出過唔少電視劇。至2017年11月為咗探索新鮮感，於是唔再續約無綫電視。
蘇玉華老公係舞台劇演員潘燦良。

演出
呢個表唔完整，歡迎加料。
蘇珊娜布士利

蘇珊娜布士利（Susanne Blakeslee，1956年1月27號—）係美國女演員，主要做配音工作，出名配音作品有卡通《趣怪守護仙》同好多迪士尼卡通嘅角色。
蘇爾特

蘇爾特（阿拉伯文：سرت‎）係喺利比亞北部嘅一座港口城市，2010年人口75,358。蘇爾特係已故前領導人卡達菲嘅家鄉。
蘇珊·安東尼

蘇珊·安東尼（Susan B. Anthony）係一個美國選舉權活動者、女權活動家、人權鬥士、作家。
蘇瓦

蘇瓦（斐濟文：Suva，Template:IPA-all）係斐濟嘅首都，亦係斐濟最大嘅城市。蘇瓦喺維提島東南部，屬於中部專區，人口大約77,366人。1877年蘇瓦正式成為斐濟首都。

歷史
1874年斐濟成為英國嘅殖民地。1877年，蘇瓦取代咗列霧卡斐濟嘅首都地位。

溫度用華氏（℉）嚟記降雨量單位係英吋
蘇瓦屬於熱帶雨林氣候。蘇瓦有季節性熱帶氣旋，全年有大量雨水，無明顯乾嘅季節。無月份平均雨量低過60 mm（2 in），全年平均雨量大約3,000 mm（118英寸） 。其中最乾月份，7月亦平均有 125 mm（4.92 in）雨量。同其他熱帶雨林氣候國家一樣，蘇瓦全年氣温平均、炎熱，平均高温大約28 °C（82 °F），平均低温大約22 °C（72 °F）。

人口
蘇瓦人口大約77,366人，佢哋主要講英語，但係斐濟語、印度斯坦語同其他印度語言亦喺當地好普及。

機場
瑙索里國際機場係斐濟第二大機場，喺蘇瓦市東北面大約23公里，提供國內同國際航班。

水路
蘇瓦係斐濟最主要港口，設有觀光船畀遊客使用。

教育
南太平洋大學喺1968年成立，係南太平洋國家之中最高嘅學府。
荷蘭甲組足球聯賽

荷蘭甲組足球聯賽（荷蘭文：Eredivisie）係荷蘭頂級職業足球聯賽，通常簡稱荷甲。喺1956年成立，由荷蘭境內嘅球會組成。

參賽隊伍
2024-25年荷蘭甲組足球聯賽賽季總共有18支球隊。
荷蘭筍工

《荷蘭筍工》（英文：Holland Good Job（EPG用名） / Orange Experience（網站用名））係香港無綫電視製作嘅遊埠節目，《荷蘭Pop Guide》續作，2023年12月25號到2024年1月5號逢禮拜一到五22:30-23:00喺J2播，由胡敏芝、吳兆麟同張震宇主持。節目主持去到荷蘭體驗唔同工作。
荷蘭紅屋

荷蘭紅屋（英文：The Stadthuys）係馬來西亞馬六甲州首府馬六甲市一座歷史建築物，亦係東南亞最古老嘅荷蘭建築物，通常亦叫佢做紅屋廣場（Red Square）。荷蘭紅屋以佢紅色外牆同附近嘅紅色鐘塔而出名，佢由荷蘭人喺1650年建造，曾經用嚟做荷蘭總督同副總督嘅辦公室。
19世紀時，馬六甲曾經由大英帝國管治。1825年4月19號，住喺呢個州嘅傳教士收到J. Humprey、J. W. Overee同A. W. Baumgarten署名嘅來信，呼籲喺馬六甲建立一個英語教育機構。1826年12月7號，傳教士喺荷蘭紅屋附近開設馬六甲免費學校（Malacca Free School）。1871年，英國政府接管咗呢間學校，最終將佢改名做馬六甲中學（英文：Malacca High School），並喺1931年搬到依家嘅陳觀成路。
荷蘭紅屋喺基督堂側邊，被認為係東南亞現存最古老嘅荷蘭歷史建築，依家係馬六甲歷史博物館、人種博物館（英文：History and Ethnography Museum）同文學博物館所在地。博物館入面陳列住馬六甲歷史上嘅傳統服飾同手工藝品，係馬六甲首屈一指嘅博物館。
荷蘭紅屋係一個大型建築群，建築物內部有兩層，闊30米。荷蘭紅屋除咗做州長官邸之外，仲有秘書長辦公室、祈禱室、餐廳、招待所、僕人官邸、首席商人官邸、監獄、貿易辦公室、倉庫、庭院同埋獨立嘅麵包店。
荷蘭紅屋有幾米厚嘅厚牆、高天花板同大面積範圍舖住地磚，可以提供涼爽嘅室內環境。
荷蘭紅屋喺荷蘭廣場上面，佢雄偉壯觀嘅大窗戶、門同樓梯加深人哋印象。喺屋出面，有一個石製嘅欄杆，通向下一個雙層樓梯，通向一個小陽台，亦可以通過二樓嘅一道門進入。馬六甲荷蘭統治期間，荷蘭紅屋好似東南亞所有其他荷蘭行政大樓一樣，都被髹成白色。通過1824年嘅英荷條約，馬六甲畀荷蘭人割讓。之後喺1911年英國殖民地，英國人將荷蘭紅屋同基督堂建築一樣髹成紅色。直到依家，呢座建築畀英國人髹成紅色嘅真正原因仍然唔知，但係有好多相關傳說同理論。
荷蘭街

荷蘭街（Holland Street）係香港一條行車馬路，響香港島堅尼地城，由卑路乍街開始，去到堅彌地城海旁，0.1公里長。條路個名係用西歐國荷蘭個俗名。
荷蘭街成條車路三線單向行車，只能由卑路乍街右轉入，再右轉入堅彌地城海旁東行線走。
荷蘭病

荷蘭病（英文：Dutch disease）係經濟學上嘅一種現象，指一種產業嘅發展（例如天然資源）成日會搞到另外一啲產業（例如製造業）衰退。
荷蘭皇家航空

荷蘭皇家航空（KLM）係荷蘭一間航空公司。
荷蘭電影

荷蘭電影泛指喺荷蘭出嘅電影。因為荷蘭電影業規模好細，所以基本上係去唔到國際市場，幾乎所有嘅電影都係國家資助嘅[未記出處或冇根據]。呢啲資助可以係嚟自荷蘭電影基金或者公共廣播網絡之類。後來荷蘭政府亦為荷蘭電影嘅私人投資者提供一啲稅務寬減。
藍啤梨

藍啤梨（Blueberry），語體中文叫藍莓，係一種啤梨類生果，本身係杜鵑花科越桔屬植物。藍啤梨除咗就咁食，更可以整果占、各式甜品或者藍啤梨酒。
藍地寵物公園

藍地寵物公園，香港公園之一，遊樂場之一，喺屯門藍地，青山公路同黃崗圍路交界，港深西部公路橋底，英文叫Lam Tei Pet Garden。行政上歸屯門區。設施有狗公園、寵物公園，以及寵物遊樂設施、狗糞收集箱、寵物廁所同沙池寵物活動區。公園全日開放。
藍原琴美

藍原琴美，係日本嘅一個女藝人同埋配音員。
藍圈八爪魚

（大）藍圈八爪魚（Hapalochlaena lunulata）可分三至四種。唔似得南方兩個亞種咁只生活喺澳洲水域。佢呢種分布西太平洋嘅熱帶海洋裏面。大藍圈八爪魚重10至100克。[未記出處或冇根據]

獵物
同其他八爪魚一樣，佢哋主要食蝦蟹之類嘅甲殼動物。但亦會捕食珊瑚魚。

毒性
佢嘅口水含有毒性，屬於一種叫 「tetrodotoxin」嘅神經毒，係由佢口腔嘅細菌分泌出嚟，呢種毒有令傷者即時呼吸困難，引致心臟病發死亡危險。
環狀花紋（Hapalochlaena lunulata）
藍地交匯處

藍地交匯處（英文：Lam Tei Interchange）係香港新界屯門區藍地一個交匯處，接住青山公路（嶺南段、藍地段）、元朗公路同青麟路。
藍地

藍地（粵拼：laam4 dei2；英文：Lam Tei），係香港屯門區一地，喺屯門以北，洪水橋以南，東有元朗公路，青山公路（藍地段）將藍地分為東西兩部。藍地有屯門旅遊景點之一妙法寺。深港西部通道入面嘅港深西部公路喺藍地同元朗公路接駁。
藍地站

藍地站（粵拼：laam4 dei2 zaam6；英文：Lam Tei Stop）係輕鐵一站，代號350，屬於單程車票第3收費區，共有2個月台。
藍煙囪貨倉碼頭

藍煙囪貨倉碼頭（英文：Holt's Wharf），簡稱「藍煙囪」，又叫太古倉碼頭，係香港20世紀初期到中期嘅貨倉碼頭，由太古集團同藍煙囪輪船公司合創嘅太古船塢喺1910年代設立，喺九龍尖沙咀東南面海旁，訊號山以南。藍煙囪貨倉碼頭喺尖沙咀火車站附近，做咗嗰時香港鐵路貨運同海上貨運嘅交匯處。
隨住1960年代開始佢附近嘅九龍倉碼頭逐步改建，加埋九廣鐵路總站嗰時計劃搬去紅磡，太古洋行就喺1971年用1.31億港元將藍煙囪貨倉碼頭賣畀新世界發展，重建做新世界中心同麗晶酒店（而家香港洲際酒店），1982年起好。
藍煙通

藍煙通（The "Blue Funnel" Line）係一系輪船，由要由Ocean Steam Ship Company同China Mutual Steam Navigation Company嘅船組成，主要做遠航，例如香港去加拿大域多利同美國鳥約。香港由太古洋行代理，所以叫太古藍煙通，同去中國各埠嘅太古黑煙通有別。
藍燕

藍燕（簡化字：蓝燕，1990年3月9號—）係中華人民共和國藝人，上海出世，有八分之一俄國血統，佢識講普通話、粵語、英文、俄文、日文，喺上海戲劇學院表演系畢業。2007年通過香港政府「優秀人才入境計畫」攞到香港居民身份證。
藍牙

藍牙（Bluetooth，又寫做藍芽），係種無線通訊技術，用到2.4到2.485 GHz ISM頻段嘅特高頻（UHF）無線電波，畀兩個裝置進行短距離（約莫10米之內）嘅通訊。
藍牙嘅嘜頭係盧恩字母 ᚼ（H）同 ᛒ（B）嘅連結字，指喺958年統一丹麥同挪威嘅哈拉爾一世，綽號藍牙（丹麥文：Harald Blåtand）。
藍玉

藍玉（？—1393年）係喺明朝初期一位出名嘅將軍，係安徽定遠人，同胡惟庸係同鄉，亦係常遇春嘅妻弟。佢喺洪武十二年嘅秋天做咗永昌侯，同一年仲做埋征虜大將軍。到二十一年再做大將軍、封做涼國公。佢後嚟畀明太祖懷疑佢謀反，之後處決咗，總共牽連到一萬五千人，歷史上叫做「藍玉案」。

生平
藍玉早年係由常遇春照顧，而因為佢「臨戰勇敢，所向多捷」，所以常遇春成日喺朱元璋面前讚佢。後嚟，佢因為係「管軍鎮撫」積功，而做咗「大都督府僉事」。
喺洪武四年（1371年），藍玉同傅友德進攻四川；洪武五年（1372年）佢首先同大將軍徐達大贏北元，跟住之後再同沐英攞返吐番。由於佢立咗好多戰功，所以佢喺明洪武十二（1379年）封咗做永昌侯。
到洪武十四年（1381年），藍玉以征南嘅左副將軍嘅身份，再同傅友德打入雲南。喺洪武廿年（1387年），北元嘅納哈出唔至一次打過入遼東；朱元璋就封藍玉做右副將軍，封穎國公嘅傅友德做左副將軍。佢哋同征虜大將軍馮勝，一齊帶廿萬大軍向北行，納哈出因為打唔贏明軍，所以投降。
到洪武廿一年（1388年），朱元璋封藍玉做大將軍，帶住十五萬嘅兵馬，打入北元嘅後主脫古思帖木兒。佢同年喺捕魚兒海（今日嘅貝爾湖），堆冧咗北元嘅主力部隊，俘虜咗北元後主嘅二仔地保奴同北元嘅皇妃、公主等百幾人、總共七萬七千位男男女女；佢亦攞理北元嘅寶璽、符敕金牌、金銀印諸物，總共馬駝牛羊有十五萬幾。脫古思帖木兒唯有跑到去蒙古嘅舊首都和林，北元自此之後就冇哂料。有快遞傳到去應天府，朱元璋喺開心到跳之下，原本打算封佢做梁國公，後嚟因為聽到藍玉曾經逼姦過元朝嘅皇妃，所以就由「梁」改做「涼」，變咗做涼國公。朱元璋依然讚佢拍得住漢朝嘅衛青或者唐朝嘅李靖等等嘅大將軍。
喺洪武廿四年（1392年），元降將月魯帖木兒喺建昌 (今日嘅江西省南城縣) 造反，藍玉俘虜咗月魯帖木兒嘅阿爸，封咗做太子太傅。
但係，爵封國公嘅藍玉就因為自己有大功，開始自把自為，好多行為都犯咗明朝嘅律法。加上佢曾經喺皇帝面前損過人臣嘅禮儀，令朱元璋心中對藍玉開始覺得唔滿意。到洪武廿六年（1393年），因為藍玉私地下收埋咗日本嘅武士刀，畀錦衣衛蔣瓛告佢謀反。
佢做太子太傅嗰時，曾經預知燕王會謀反。
藍灣廣場

藍灣廣場 （英文：Island Resort Mall）係香港其中一個大型商場，響香港島小西灣，由信和置業發展同管理。商場三層樓高，有幾十間商舖同食肆。
藍灣半島

藍灣半島（Island Resort），係一個喺香港島東區嘅大型屋苑，地址係香港小西灣小西灣道28號，側邊有小西灣運動場。
藍灣半島嘅地皮係填海得嚟嘅。喺1997年3月25號，地皮由信和集團、維德集團同中銀香港等等公司組成嘅財團用118億2000萬港紙投得，喺2017年龍光地產、合景泰富用168億投得鴨脷洲利南道住宅地之前，藍灣半島地皮一直係香港成交價最高嘅「地王」。投得地皮之後，因為樓市喺1997年秋天大跌，所以發展商向政府改發展圖則去加地皮可建築樓面面積，後來被審計署喺報告批評地政總署冇額外收返補地價。藍灣半島喺1998年開工，2001年4月落成入伙。屋苑總共有8座，每座有62層，高202米，中至高層可以睇到觀塘、油塘、日出康城同藍塘海峽嘅景致。

地價
藍灣半島嘅地皮總面積達到25,592平方米，屬於港島住宅（甲類）地皮，住宅部分嘅地契喺拍賣前寫明係6.5倍地積比（當係新發展區），雖然之後刪除咗，但係仍然寫明需要起一個公共交通交匯處同一個公眾停車場，當中公眾停車場嘅面積計入建築樓面面積（Permitted GFA）裏面。根據柴灣分區計劃大綱圖，發展商亦都獲批准喺最低三層起一個基座商場，面積達到47,536平方米。
當時的柴灣分區計劃大綱圖並冇寫明嗰個地段嘅住宅地積比，令到地盤冇一個有法律效力嘅發展上限，所以只係受建築物（規劃）規例所規管，即係甲類地皮地積比最高係8倍；另外當時冇保護維港嘅高度限制影響到建築樓面面積嘅計法。
發展商之後申請改做為丙類地盤（最高10倍地積比），重建議起兩條內街令到佢符合丙類地盤嘅定義。最後因為同小西灣運動場接連嘅行人路被定義做街道，所以發展商只需起一條4.5米闊嘅內街（佔地盤面積201平方米）。因為呢個地盤冇受城市規劃大綱圖規管，所以唔需要通過城市規劃委員會就可以通過改變。相反如果當年有城市規劃大綱圖嘅限制而需要交畀城規會審議嘅話，申請可能未必通過到。
屋宇署建築事務監督批畀地盤嘅最終建築圖則上面寫明：住用部分嘅建築樓面面積（Permitted GFA）係223,914平方米（8.819地積比）、商用樓面嘅建築樓面面積係44,989平方米，另外唔需要補地價。用總建築樓面面積嚟計，平均呎價係每平方米43956港元（未計發水，如果計埋會所設施，地價就會少過4086元，喺最高住宅平均呎價榜入面連六大都入唔到）。
審計署曾經鬧地政總署賣地之前冇喺賣地地契入面好好咁釐清地積比同許可建築樓面面積（GFA），令到當年拍賣嘅時候可能因為被低估佢嘅發展潛力，而令到發展商嘅出價超過當年地皮嘅市價，變相影響政府嘅賣地收入。

設施
藍灣半島嘅住客會所用度假式概念去設計，面積有32萬平方呎，用咗超過1億去起。會所嘅設施包括：1.4萬平方呎嘅瀑布式泳池、兒童腳踏式音樂噴水池、室內泳池、健身室、網球場、壁球場、閱讀室、保齡球場、多用途會議室、麻雀室、音樂創作室、鋼琴室同燒烤場。其中Erno Laszlo護膚中心有薰浴池、桑拿浴室、腳底穴位按摩室等等嘅設施，同埋各式各樣嘅按摩器材。
樓下嘅商場叫做藍灣廣場。
每座住宅嘅𨋢都用咗迅達Miconic 10嘅智能分配系統，令到藍灣半島成為咗香港第一個用呢個系統嘅住宅項目。住客只需要喺大堂用拍一下住戶智能卡，系統就會自動分配電梯畀住客，入𨋢之後亦都唔需要再撳𨋢掣就可以到所住嘅樓層。

爭議
2012年7月，強颱風韋森特襲港，藍灣半島有差唔多30多個單位嘅窗被吹到爆裂，玻璃碎四散之餘，單位亦都濕晒水。有住客覺得自己好似住喺寮屋區咁樣，所以質疑屋苑係咪豆腐渣工程。
藍玉案

藍玉案，係明初四大案嘅其中一單，講緊明朝開國皇帝朱元璋殺大將軍藍玉，跟住之後就順便殺埋其他大臣同將軍嘅大事。呢單案同胡惟庸案通常會一齊叫做胡藍黨獄。

歷史
藍玉原本係開國大臣常遇春嘅手下，之後佢曾經幫明朝打贏過幾場大仗，做埋大將軍，封做「涼國公」。但係，佢同時亦都成日霸住平民嘅田地，甚至驅逐埋考察審問嘅官員，跟住又淨係靠自己心意先去打仗，搞到朱元璋（明太祖）非常之唔老禮。到洪武二十六年（1393年），藍玉畀人告佢謀反，畀明太祖送佢去死刑，跟住仲抄埋佢家產，殺哂3族嘅人。畀佢殺咗嘅人數，總共有大約15,000人。
藍田人

藍田人（Homo erectus lantianensis）係中國嘅直立人化石，通常叫做藍田猿人，學名係直立人藍田亞種。佢哋住響更新世中期、舊石器時代。早期藍田人係西安最早嘅居民。
藍田人大概生活喺80萬至60萬年前。當時藍田人嘅生活地區，草木茂盛，好多種遠古動物棲息，包括東方劍齒象、葛氏斑鹿等嘅素食動物，同埋兇猛嘅劍齒虎。藍田人用簡單粗糙嘅打製石器，喺自然環境中掙扎求存。佢哋捕獵野獸，採集果實、種籽同埋塊莖等等嚟食。
藍田人響1963年喺中國陝西省藍田縣發現嘅，年份係早北京人成幾十萬年。所以佢哋喺體質形態上有啲分別。例如藍田人嘅容貌更似猿猴，智力同埋四肢比唔上北京人發達。藍田人同埋北京人嘅發現，證明咗中國係人類文明嘅重要發源地之一。
藍田婦女健康中心

藍田婦女健康中心，香港婦女健康中心之一，為婦女健康而設，有婦科檢查，有乳房檢查等，址喺藍田啟田道，藍田分科診療所入便，英文叫Lam Tin Woman Health Centre。行政上歸觀塘區。開禮拜一到五，禮拜六開每月第二同第四個，公眾假期唔開。歸衞生署管。
藍田

藍田 (香港)，香港觀塘區一個地名。
藍田邨，香港嘅公屋。
藍田站，港鐵觀塘綫嘅站。
藍田 (青衣)，香港青衣嘅村。
藍田瑤族鄉，廣東惠州龍門縣嘅民族鄉。
藍田書院，有兩處。
藍田縣，陝西西安轄下嘅縣。
藍田人，藍田縣出土嘅直立人化石。
藍田玉，藍田縣出產嘅玉，中國四大名玉之一。
漣源，1952年叫過做藍田縣，湖南轄下嘅縣級市。
藍田 (明朝)，中國明朝人
藍田里，韓國嘅里，多處。
藍田學生健康服務中心

藍田學生健康服務中心，香港學生健康服務中心之一，為學生健康而設，年年同學生驗身，址喺藍田啟田道，藍田分科診所入便，英文叫Lam Tin Student Health Service Centre。行政上歸觀塘區。開禮拜一到五，公眾假期唔開。歸衞生署管。驗身會查生長，睇營養，量血壓，驗眼力，測聽力，檢脊柱，睇埋心理同行為等等。健康亦有個人輔導，又有教育。
藍田母嬰健康院

藍田母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺藍田啟田道，藍田分科診所入便，英文叫Lam Tin Maternal and Child Health Centre。行政上歸觀塘區。開禮拜一到五，禮拜六開每月第二同第四個，公眾假期唔開。歸衞生署管。
藍田公共圖書館

藍田公共圖書館（英文：Lam Tin Public Library）係一間喺香港藍田嘅公共圖書館，康樂及文化事務署管理，喺九龍觀塘區藍田慶田街1號藍田綜合大樓5至6樓。佢取代咗原本喺德田邨嘅圖書館。

交通
巴士：15、15A、16M、38、88X、603、603P
綠色專線小巴：24、60（往平田方向）
紅色小巴往旺角、觀塘、青山道、佐敦道（往平田方向）
港鐵：由藍田站行大概10分鐘。
藍田公園

藍田公園（英文：Lam Tin Park）係香港一公園同遊樂場，喺藍田碧雲道，五桂山邊，行政上歸觀塘區，1991年起好，起喺五二九雨災重災區舊址。設施有硬地球場、緩跑徑、健身徑，以及七人足球場、五人足球場。
藍田健康評估中心

藍田健康評估中心，香港健康評估中心之一，為學生健康而設，由學生健康服務中心轉介跟進，址喺藍田啟田道，藍田分科診所入便，英文叫Lam Tin Special Assessment Centre。行政上歸觀塘區。開禮拜一到五，公眾假期唔開。歸衞生署管。
蕭何元鳳

蕭何元鳳，香港親中派商人。

個人生活
佢係中醫嘅支持者，除咗本身係內地藥業和順堂嘅股東，亦曾經公開話「中醫醫未來，西醫醫現在」。

家庭
蕭潔嵐係佢囡囡。

政治立場
佢嘅政治立場係親中派，由佢擔任主席嘅協力創新基金會，曾經主辦『國家安全意識兒歌填詞比賽』，宣傳北京未經諮詢或香港人同意，強行訂立嘅《港版國安法》。佢自己甚至有份擔任比賽評判。
蕭偉強

蕭偉強（Stephen Sui Wai Keung，1957年—）係香港政府勞工及福利局前局長，2017年2月13號至6月30號在任。

簡歷
蕭偉強持有香港大學文學學士同公共行政碩士學位。1979年加入政府，曾經喺唔同決策局同部門服務，其中包括前音樂事務統籌處、前政務總署、土地註冊處、前市政總署、公務員事務局、律政司等。2008年2月至2014年7月出任康復專員，負責協調整體殘疾人士康復政策同措施，2014年8月出任勞工及福利局副局長，2017年2月13號轉為局長。
蕭元

蕭元（粵拼：siu1 jyun4；簡化字：萧元；1957年11月6號—2016年12月23號），筆名北方（bak1 fong1），係中國大陸嘅作家、出版家同美術史家，湖南益陽寧遠人。曾經做過湖南人民出版社政治理論室副主任、《芙蓉》雜誌主編、及廣州美術學院圖書館館長等職位。2001年開始發佈小說作品，寫過《蕭元文存》夾埋四卷嘅作品。佢喺2003年因為做過貪污，加上2004年因為偷過學院入面啲名畫賣到香港嗰頭而謀取暴利直到2014年4月先至俾美術學院方舉報而被收監。
雖然佢被收監期間一直俾廣州中院猛咁採取入稟行動，但2016年12月23號因患直腸癌死咗，終年59歲。蕭元過身之後，隨後喺2017年3月24號嘅入稟行動取消咗。
蕭伯納

蕭伯納（George Bernard Shaw，1856年7月26號—1950年11月2號），係愛爾蘭劇作家。1925年得到諾貝爾文學獎，喜劇《賣花女》（Pygmalion）俾 Alan Lerner 改編做音樂劇《窈窕淑女》（My Fair Lady），之後窈窕淑女又俾荷里活改編做同名電影。

中國遊
話說，蕭伯納去過香港上海，一九三三年二月十一號，上過|山頂、去過文武廟、銅鑼灣天后廟，喺香港大學講過書，同何啟東食過飯。之後去上海，見過魯迅、蔡元培幾個。
蕭力省

蕭力省係亞美尼亞嘅其中一個省，人口，面積4,506.0 平方公里。
蕭勁樺

蕭勁樺，香港親中派政治人物兼商界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會紡織及製衣界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會紡織及製衣界委員。之後佢喺李家超無提政綱嘅情況下，有份提名李家超參與2022年香港行政長官選舉。
蕭亮

蕭亮（Robert Siu Leung，1941年—2024年3月），原名盧永華，係香港無綫電視翡翠台演員、歌手、旁白、報幕員，上海出世，祖籍廣東花縣。佢退休之後成為加拿大公民。

簡歷
1941年喺上海出世，屋企排第四。1947年跟屋企人移居到香港。
畢業之後曾經任職老師，到1970年加入香港電台任職主持，展開電視台生涯。到1976年再加入無綫電視，專門響翡翠台做報幕工作。當年蕭亮把聲一開口「無綫電視翡翠台」，係當年無綫一大特色。
1989年，跳槽到亞洲電視做報幕員；至1993年離開亞視，移民加拿大，並且加入當地電台做主持。

晚年
2000年蕭亮因為同太太離婚，回流返香港返到無綫，其中就響電視劇《男親女愛》演出再次爆紅。但響呢段無綫期間蕭亮不時發生古怪爭議，其中響拍《皆大歡喜》期間同合作對手苑瓊丹不和甚至反枱；到拍2005年拍攝《阿旺新傳》，又因為走位問題，當場畀導演鬧爆趕離場。之後再無為無綫做節目，返番去加拿大。
返加拿大後蕭亮又響當地電台做節目，到2018年正式退休，響YouTube開設「蕭亮百藝網」。
2024年被網友richardk2550喺佢嘅「蕭亮百藝網」嗰度話佢3月頭喺多倫多屋企過身，但香港傳媒一直都證實唔到。
莊殷玥

莊殷玥（Vici Chong，2007年6月15號—）係香港女歌手，2022年參與無綫電視搞嘅音樂選秀《聲夢JUNIOR》攞第5名，之後曾加入女子組合XiX，用組合名義參與另一個音樂選秀《聲夢傳奇2》。